‏25/02/2018

ז' באדר תשע"ח

לכבוד

תושבי נהלל

ניסוי פיילוט לבקרה ולביעור הצמח הפולש פרתניון אפיל (משפ' המורכבים)

**כללי**

לצמח פרתניון אפיל השפעה מזיקה על בריאות האדם וחיות המשק, הוא גורם לפחיתה ביבולים חקלאיים, דוחק צמחיה טבעית ומהווה חסם סחר.

עקב חשיבות הנושא הוחלט לבצע ניסוי הדברה ייחודי במימון וביצוע מלאים של משרד החקלאות. אזור המושב נהלל נבחר למטרה זו ואנו מקווים ומצפים לשיתוף פעולה וסיוע מכל התושבים.

**ביעור ובקרה**

מחזור חיים של הצמח: ממרץ עד אוקטובר. בתנאים אופטימליים נצפה מופע דו שנתי.

הוכח שהדברה כימית רב שנתית של הפרתניון האפיל לפני שלב הבשלת הזרעים יעילה (ישנה עדיפות לשלבי צמיחה מוקדמים).

בניסויים מוקדמים נבחר למטרה זו קוטל העשבים "בסטה".

בחודש הקרוב יגיע צוות מקצועי ומיומן לטיפול במוקדים מדווחים של פרתניון אפיל בישוב ובשטחים החקלאיים סביבו.   
יבוצע ריסוס מצומצם וממוקד ככל האפשר תוך הקפדה על אמצעי הזהירות הנדרשים.

מועד הריסוס יתואם מראש עם נציג היישוב

**איך תוכל לסייע להצלחת הביעור?**

* דווח לנו על כל מוקד (מייל וברקוד בדף המידע)
* אתר את נתיבי ההפצה
* מנע את המשך ההפצה בעזרת:   
   העברת קרקע וצמחים מאזור נגוע (מזון לבע"ח), רעייה ומעבר בע"ח, כלי עבודה מאולחים ובמיוחד כלי רכב
* ניתן לעקור פרטים בודדים לפני שיצרו זרעים (הצמח אלרגני: יש להגן על האזורים החשופים)

מצורף דף דיווח תמציתי על הצמח הפולש המזיק פרתניון אפיל: נגע הסגר במדינת ישראל.